 Ezikiel 23  Okwu Jehova wee ruo m ntị ọzọ, sị:Nwa nke mmadụ, e nwere ndị inyom abụọ otu nne ji.Ha wee malite ịgba akwụna nIjipt. Ha gbara akwụna mgbe ha bụ ụmụ agbọghọ. Nebe ahụ ka a nọ pịa ha aka nara, nebe ahụkwa ka a nọ pịa ha aka nara noge ha na-amabeghị nwoke.Aha ha bụ Ohola, bụ nke okenye, na Oholiba nwanne ya nwaanyị, ha wee bụrụ nke m ma malite ịmụ ụmụ ndị ikom na ụmụ ndị inyom. A bịa naha ha, Ohola bụ Sameria, Oholiba bụ Jeruselem.Ohola wee malite ịgba akwụna, mgbe ọ nọ nokpuru m, na-enwekwa agụụ ka ya na ndị ya na ha na-eme enyi nwee mmekọahụ, ya bụ, ndị Asiria, bụ ndị nọ ya nso,ndị gọvanọ ndị yi uwe na-acha anụnụ anụnụ, na ndị osote onye na-achị achịha niile bụcha ụmụ okorobịa ọma, ndị agha ịnyịnya bụ ndị na-agba ịnyịnya.O wee na-akwa iko, ya na ha, bụ ndị niile kasị mma netiti ndị Asiria; ọ bụkwa nahụ ndị niile ọ na-enwere agụụ mmekọahụha na arụsị ha ndị na-asọ oyi ka nsịka o merụrụ onwe ya.Ọ hapụghịkwa akwụna ọ malitere ịgba nIjipt, nihi na ha na ya dinara mgbe ọ bụ nwa agbọghọ, ọ bụkwa ha pịrị ya aka nara mgbe ọ na-amabeghị nwoke. Ha nọkwa na-awụkwasị ya mmekọahụ rụrụ arụ dị ka mmiri.Ya mere, m nyefere ya naka ndị ya na ha na-eme enyi, naka ndị Asiria, bụ ndị ọ gụrụ ya agụụ ka ha na ya nwee mmekọahụ.Ọ bụ ha gbara ya ọtọ. Ha kpọọrọ ụmụ ya ndị ikom na ụmụ ya ndị inyom, jirikwa mma agha gbuo ya. O wee nwee aha ọjọọ netiti ndị inyom, ha mekwara ya ihe e kpere nikpe.Mgbe nwanne ya nwaanyị bụ Oholiba hụrụ ihe ọ na-eme, ya onwe ya ji ọchịchọ anụ ahụ ya mee omume na-eweta mbibi karịa nwanne ya nwaanyị. Ọ gbara akwụna karịa ịkwa iko nke nwanne ya nwaanyị.Nihi na o nwere agụụ ka ya na ndị Asiria nwee mmekọahụ, bụ ndị gọvanọ na ndị osote onye na-achị achị bụ ndị nọ ya nso, ndị na-eji ejiji nke ọma, ndị agha ịnyịnya bụ ndị na-agba ịnyịnyaha niile bụcha ụmụ okorobịa ọma.M wee hụ na, ebe ọ bụ na o merụwo onwe ya, ha abụọ na-akpa otu àgwà.O wee na-agbakwu akwụna mgbe ọ hụrụ ndị ikom a tụrụ nahụ ụlọ, bụ ihe oyiyi nke ndị Kaldia, nke e ji ihe na-acha uhie uhie tụọ,ndị e kere ájị núkwù, keekwa ha ogologo ákwà nisi. Ha niile yiri ndị dike, yie ụmụ Babịlọn, ndị Kaldia, bụ ala a mụrụ ha.O wee malite inwe agụụ ka ya na ha nwee mmekọahụ mgbe ọ hụrụ ha, o zigakwaara ha ndị ozi na Kaldia.Ụmụ Babịlọn wee na-abịakwute ya nihe ndina ọ na-anọ egosi ịhụya, jiri mmekọahụ ha rụrụ arụ na-emerụ ya; ha wee na-emerụ ya, mkpụrụ obi ya wee hapụ ha niwe.O wee na-agba akwụna nezoghị ya ezo, na-agbakwa onwe ya ọtọ. Mkpụrụ obi m wee jiri iwe hapụ ya, dị nnọọ ka mkpụrụ obi m ji iwe hapụ nwanne ya nwaanyị.O wee na-eme ka akwụna ọ na-agba dị ukwuu nke na o mere ka e cheta mgbe ọ bụ nwa agbọghọ, mgbe ọ gbara akwụna nala Ijipt.O wee na-enwe agụụ mmekọahụ dị ka ndị iko nke ndị ikom ahụ nwoke ha yiri nke oké ịnyịnya ibu, ndị ihe ha ji bụrụ nwoke yiri nke oké ịnyịnya.I wee na-eme ka e cheta omume rụrụ arụ i mere mgbe ị bụ nwa agbọghọ, mgbe a pịrị gị aka nara malite noge ị nọ nIjipt gaa nihu, nihi ara agbọghọbịa gị.Ya mere, gị Oholiba, nke a bụ ihe Ọkaakaa Onyenwe anyị Jehova kwuru, Lee, m na-akpali ndị gị na ha na-eme enyi ka ha bịa wakpo gị, ndị ahụ mkpụrụ obi gị ji iwe hapụ. M ga-akpọbata ha ka ha si nakụkụ gị niile wakpo gị,ụmụ Babịlọn na ndị Kaldia niile, Pikọd na Shoa na Koa, ha na ndị Asiria niile, ụmụ okorobịa ọma, ha niile bụcha ndị gọvanọ na ndị osote onye na-achị achị, ndị dike na ndị a na-akpọ òkù, ndị na-agba ịnyịnya, ha niile.Ha ga-eji ụgbọ ịnyịnya agha na ụkwụ ụgbọ ịnyịnya ha ndị na-eme mkpọtụ bata buso gị agha, ha na ìgwè ndị dị iche iche. Ha ga-ejikwa ọta ukwu na ọta nta na okpu agha. Ha ga-agba gị gburugburu imegide gị, m ga-enyefekwa ikpe naka ha, ha ga-ekpekwa gị ikpe dị ka mkpebi ha si dị.M ga-awụsa gị iwe m, ha ga-ejikwa ọnụma mee gị ihe. Ha ga-ebepụ gị imi na ntị. A ga-ejikwa mma agha gbuo ndị gị fọrọ afọ. Ha ga-akpọrọ ụmụ gị ndị ikom na ụmụ gị ndị inyom. Ọkụ ga-erepịakwa ndị gị fọrọ afọ.Ha ga-eyipụkwa gị uwe gị, werekwa ihe ịchọ mma gị niile mara mma.M ga-eme ka ị kwụsị omume gị rụrụ arụ, tinyere akwụna ị malitere ịgba nala Ijipt; ị gaghị ewelikwa anya gị lee ha, ị gaghịkwa echeta Ijipt ọzọ.Nihi na nke a bụ ihe Ọkaakaa Onyenwe anyị Jehova kwuru, Lee, m na-enyefe gị naka ndị ị kpọrọ asị, naka ndị mkpụrụ obi gị hapụrụ niwe.Ha ga-eji ịkpọasị napụ gị ihe niile ị dọgburu onwe gị nọrụ nweta, gbaakwa gị ọtọ, ị gaghị eyi ihe ọ bụla; a ga-ekpughekwa ọtọ nke ịkwa iko gị na nke omume gị rụrụ arụ na nke ịgba akwụna gị.A ga-eme gị ihe ndị a nihi na ị na-esogharị mba dị iche iche dị ka nwaanyị akwụna, maka na i jiriwo arụsị ha ndị na-asọ oyi ka nsị merụọ onwe gị.I jewo ije nụzọ nwanne gị nwaanyị jere; m ga-ewerekwa iko ya nye gị.Nke a bụ ihe Ọkaakaa Onyenwe anyị Jehova kwuru, Ị ga-aṅụ iko nwanne gị nwaanyị ṅụrụ, nke miri emi ma saa mbara. Ị ga-abụ onye a na-achị ọchị na onye a na-akwa emo, iko nke nwere ihe dị ukwuu nime ya.A ga-eme ka ị ṅụbiga mmanya ókè, meekwa ka iru uju ju gị afọ, nke bụ iko ijuanya na nke ịtọgbọrọ nefu, iko nke nwanne gị nwaanyị bụ Sameria ṅụrụ.Ị ga-aṅụ ya, ṅụkpọọ ya, ị ga-atapịa mpekere ya, ị ga-adọpụkwa ara gị abụọ. Nihi na mụ onwe m ekwuwo ya, ka Ọkaakaa Onyenwe anyị Jehova kwuru.Ya mere, nke a bụ ihe Ọkaakaa Onyenwe anyị Jehova kwuru, Ebe ọ bụ na i chefuwo m, i wee gbakụta m azụ, gị onwe gị ga-eburukwa omume gị rụrụ arụ na ịgba akwụna gị.Jehova wee sị m: Nwa nke mmadụ, ị ga-ekpe Ohola na Oholiba ikpe ma gwa ha ihe arụ niile ha mere?Nihi na ha akwawo iko, ọbara dịkwa naka ha, ha na arụsị ha ndị na-asọ oyi ka nsị akwawo iko. E wezụga nke ahụ, ha ewerewo ụmụ ha mụụrụ m sureere arụsị ndị a nọkụ ka ha bụrụ nri ha.Nke a bụkwa ihe ọzọ ha mere m: Ha merụrụ ebe nsọ m nụbọchị ahụ, ha merụkwara ụbọchị izu ike m.Mgbe ha weresịịrị ụmụ ha gbuoro arụsị ha ndị na-asọ oyi ka nsị, ha batara nebe nsọ m nụbọchị ahụ ka ha merụọ ya, ma, lee! nke ahụ bụ ihe ha mere nime ụlọ m.Tụkwasị na nke ahụ, mgbe ha malitere izigara ndị ikom si nebe dị anya ozi, bụ ndị e zigaara onye ozi, lee! ha bịara, bụ ndị unu sara ahụ maka ha, tee uri anya, jirikwa ihe ịchọ mma chọọ onwe unu mma.Unu wee nọdụ ọdụ nelu ihe ndina dị ebube, nke e debere tebụl e doziri nke ọma nihu ya, unu debekwara ihe nsure ọkụ m na-esi ísì ụtọ na mmanụ m nelu ya.A nụkwara mkpọtụ nke ìgwè mmadụ tụsaara ahụ nime ya. E sikwa nala ịkpa kpọrọ ndị ikom netiti ìgwè mmadụ na-abịa, ha na ndị aṅụrụma, ha wee gbanye ndị inyom ahụ ọla naka, kpuwekwa ha okpueze mara mma nisi.M wee kwuo banyere nwaanyị ahụ ahụ gwụrụla nihi ịkwa iko, sị, Ugbu a, ya onwe ya ga-anọ na-agba akwụna.Ha wee na-abịakwute ya, dị nnọọ ka mmadụ na-abịakwute nwaanyị na-agba akwụna; ọ bụ otú ahụ ka ha si na-abịakwute Ohola na Oholiba dị ka ndị inyom na-eme omume rụrụ arụ.Ma, ọ bụ ndị ezi omume ga-ekpe ya ikpe a na-ekpe ndị inyom na-akwa iko nakwa ikpe a na-ekpe ndị inyom na-awụfu ọbara; nihi na ha bụ ndị inyom na-akwa iko, ọbara dịkwa naka ha.Nihi na nke a bụ ihe Ọkaakaa Onyenwe anyị Jehova kwuru, A ga-akpọkọta ìgwè mmadụ ka ha bịa buso ha agha, a ga-emekwa ka ha ghọọ ihe ga-eme ka a tụọ ụjọ na ihe a ga-ebukọrọ ebukọrọ.Ìgwè mmadụ ahụ ga-atụkwa ha nkume, ha ga-ejikwa mma agha ha gbuo ha. Ha ga-egbu ụmụ ha ndị ikom na ụmụ ha ndị inyom, ha ga-agbakwa ụlọ ha ọkụ.M ga-emekwa ka omume rụrụ arụ kwụsị nala ahụ. Ndị inyom niile ga-ekwere ka a gbazie ha, ka ha wee ghara ime omume rụrụ arụ unu mere.Ha ga-enye unu ntaramahụhụ maka omume rụrụ arụ unu na-eme, unu ga-ejikwa isi unu buru mmehie nke arụsị unu ndị na-asọ oyi ka nsị. Unu ga-amarakwa na mụ onwe m bụ Ọkaakaa Onyenwe unu bụ Jehova. 